John William Godward

John William Godward (9. august 1861 – 13. detsember 1922) oli inglise maalikunstnik, kes elas ja tegutses uusklassitsistliku ajastu lõpul. John William Godward sündis 1861. aastal Londoni eeslinnas Wimbledonis jõukas pangaametnike perekonnas. Ta oli viielapselise pere esiklaps, tema vanemad olid Sarah Eboral ja John Godward. John Williami vanemad suhtusid oma oma vanimasse poega üleolevalt, oletatavalt sel põhjusel oli ta ka täiskasvanueas eraklik ja häbeliku loomuga. Ehkki vanemad olid John Williami kunstnikuks saamise vastu, otsustas noormees õpinguid alustada. Tema õpetaja oli Lawrence Alma-Tadema. Alma-Tadema oli John William Godwardi üks suurimaid toetajaid ja ühtlasi ka üks tema suurimaid eeskujusid kunstis. Godward õppis kunsti ka Kuninglikus Kunstide Akadeemias. Aastal 1887 korraldati seal tema tööde näitus. Aastal 1912 sõitis Godward koos ühe oma modelliga Itaaliasse. See katkestas lõplikult tema suhted perega. Aastal 1921 naasis Godward Inglismaale. Aastal 1922 tegi ta suitsiidi, pannes pea gaasiahju. Ta olevat endast maha jätnud kirjakese, milles seletas, et tundis, nagu oleks maailm liiga väike, et sellesse mahuksid nii John William Godward kui Pablo Picasso. John William Godwardit inspireerisid nii antiikaeg kui ka teda ümbritsenud viktoriaanlik elustiil. Teda võib kutsuda ka üheks "pilvedes hõljuvaks viktoriaani unistajaks" (inglise keeles "High Victorian Dreamer"), nagu seda olid paljud tema kaasaegsed. Selleks, et saavutada oma kunstis ehedust ja visualiseerimisoskuses meistritaset, tegi Godward põhjalikku eeltööd, uurides nii antiigiaegseid rõivaesemeid kui ka antiikarhitektuuri. Teda kõnetasid iseäranis näiteks Pompei väljakaevamistel avastatud leiud, seinamaalingud ja ehitiste detailid, nagu näiteks sammaste ilustused. Godwardi maale iseloomustab kirgas värvigamma. Sel põhjusel liigitatakse ta vahel ekslikult prerafaeliitide hulka kuuluvaks. Nendest eristub ta muuhulgas teemavaliku poolest. Godwardi maalide põhiteemaks on unelevas olekus noored naised, keda esitletakse vaatajaile vahemereliste maastike ja antiikarhitektuuri elementide taustal vastavale ajastule iseloomulikus riietuses. Godward maalis enamasti ilusaid tumedapäiseid naisi. Kõige sagedamini on naistel maali peal seljas tuunika, ent Godward on teinud ka alastimaale. Godward oli tuntud oma materjalide tunnetamise oskuse poolest, tema maalidel visualiseeruvad vastanduvad pinnad nagu õhuke kangas ja kohev karusnahk, kivine marmorpind ja õrn naiseihu. 1995. aastal ostis Godwardi teose "Dolce far niente" 1905. aasta versiooni tuntud inglise helilooja Andrew Lloyd Webber. "Unelus" ehk "Sappho päevil" ("Rêverie" ehk "In the Days of Sappho", õlimaal lõuendil, 1904) "Kui süda on noor"("When the heart is young", 1902) "Tütarlaps helekollases kangas" ("Girl in yellow drapery", 1901) "Suvelilled"("Summer flowers", 1903) "Nerissa" ("Nerissa", 1899) "Kannikesed, need lõhnavad kannikesed"("Violets, Sweet Violets", 1906) "Kreeka tüdruk" ("A Grecian Girl", 1908) "Neiu tamburiiniga"("The Tambourine Girl", 1906) "Puuviljamüüja" ("The Fruit Vendor", 1917) "Jahe varjupaik" (" A Cool Retreat ", 1910) "Magus mittemillegitegemine"("Dolce Far Niente", 1904) "Roositiik" ("A Lily Pond", 1917) "Magusad unelmad"("Sweet Dreams", 1904) "Magus mittemillegitegemine"("Dolce Far Niente", 1906) "Magus mittemillegitegemine" ("Dolce Far Niente", 1897) "Magus mittemillegitegemine" ("Dolce far niente", 1907) "Lesbia oma värvukesega" ("Lesbia with her Sparrow", 1916) "Oleskelu"("The Idleness", 1900) "Kiisukese kiusamine" ("The Tease, 1901") "Vaikne lemmikloom" ("The Quiet Pet, 1906") "Ismenia" ("Ismenia", 1908) "Capri rand" ("Coast of Capri") "Ethel Warwick" ("Ethel Warwick", 1905) "Vaba pärastlõuna" ("Leisure hours", 1905) "Fantaasiamaailmas" ("In the Realms of Fancy", 1911) "Õilmete all, mis ripuvad puult" ("Under the Blossom that Hangs on the Bough", 1917) "Iidsed ajaviited" ("Ancient Pastimes", 1916) "Kauged mõtted" ("Far Away Thoughts", 1911) "Mõtisklus" ("Contemplation, 1903") "Suvine oleskelu - unelmad" ("Summer Idleness - Day Dreams", 1909) "Suvine magus unelus" ("The Sweet Siesta of a Summer Day", 1891) "Pärastlõunapuhkus" ("Noon Day Rest", 1910) "Kohtumine" ("A tryst", 1912) "Tee ääres" ("By the Wayside", 1912) "Nõjatudes sambale" ("Leaning against a column, 1901") "Rooside aeg" ("The Time Of Roses", 1916) "Armastuskiri" ("The Love Letter", 1907) "Meeldiv ülesanne" ("A Congenial Task", 1915) "Vastus" ("The Answer", 1917) "Aknal" ("At The Window", 1920) "Märguanne" ("The Signal", 1899) "Märguanne" ("A signal", 1918) "Kes nad küll on?" ("Who can they be?") "Marcella" ("Marcella, 1912) "Sabinella" ("Sabinella") "Rooma iludus" ("A Roman Beauty", 1912) "Pompeilanna" ("A pompeian Lady", 1901) "Tütarlaps virsikukarva kleidis" ("Girl in a Peach Dress") "Kannikestegs pärjatud ja safranikarva rüüs"("With Violets Wreathed and Robe of Saffron Hue", 1903) "Lillekimp" ("The Posy", 1899) "Bukett" ("The Bouqet", 1899) "Ohvriand Venusele" ("Offering to Venus", 1912) "Valmistudes vanni minema" ("Preparing for the bath", 1900) "Roomlanna tepidaariumis" ("In the Tepidarium", 1913) "Ione" ("Ione", 1893 ja 1900 vahel) "Peegel"("The Mirror", 1899) "John William Godward". www.thehistoryofart.org. Vaadatud 16. oktoobril 2023. "John William Godward Biography". www.thehistoryofart.org. Vaadatud 16. oktoobril 2023. ""The Palace of Art": A Review of the Revised and Enlarged Edition of "William Burges and the High Victorian Dream," by J Mordaunt Crook". victorianweb.org. Vaadatud 17. oktoobril 2023.